*Artikulu hau herri hustuari buruzkoa da; han dagoen eliza gaitzat duena beste hau da: «Eunateko Andre Mariaren eliza»*

**Eunate** Izarbeibarrako Muruzabal udalerriko herri hustu bat da, Euskal Herriko Nafarroa Garaia lurraldean kokatuta, Izarbeibar-Novenera eskualdean.

Erdi Aroan jada despopulatu bezala agertzen zen. Bere lurrak Muruzabalgo Udalara pasa ziren.

Bertako biztanleak *eunatearrak* ziren.

  


|  |  |  |
| *Somportetik* |  |   | **Donejakue bidea**Aragoiko bidea |  | *Donejakuera* |
| Eneritz(2,8 km) |    | **Eunate** |    | Obanos(2,3 km) |
|  |

Izena
-----

Eunate toponimoa hainbat modutan agertu da historian zehar:

* *Onat* (1229)
* *Onat* (1366)
* *Onate* (1534)
* *Unate* (1709)
* *Uñate* (1722)
* *Oñeta* (1800)
* *Unate* (1802)
* *Eunate* (1966)
* *Eunate* (1981)
* *Eunate* (2009)

### Etimologia

Eunate izena ez da ematen duen bezain begi bistakoa. Lehen begiratuan, badirudi *ehun* eta *ate* hizkiez osatua dela. Eskualde horretan, Izarbeibarrean, XIX. mende arte euskaraz hitz egin zen, eta arkuen kopurua litzateke hipotesi horren oinarria. Hala ere, dokumentuetan begiratuta, *Eunate* izena oso berria da: *Onat* da formarik zaharrena, eta orobat *Onat, Onate, Unat, Unate* izenak ere zaharrak dira. Tokiko euskaran ere, ez zioten *Eunate* esaten. Beraz, gaur egun baztertuta dago *ehun + ate* etimologia.

*Eunate = Ehun ate* etimologia asmatu hori justifikatzeko, arrazoibide hau asmatu zen: tenplu oktogonala 33 arkuz osatutako arkuteriak inguratzen duenez, elizari hiru itzuli eman eta gero bertara sartzean, 33+33+33+1=100 ate edo arku igarotzen direla.

Gaur egun, *Eunate* emakumezko izena ere bada.

Geografia
---------

Eunate Izarbeibar-Novenera eskualdean dago, Izarbeibar ibarrean eta Muruzabal udalerrian.

### Inguru naturala eta kokapena

Iruñeko merindadearen hegoaldeko herri hustu da.

### Klima eta landaredia

Muruzabalgo klima mediterranear-kontinental motakoa da. Urteko batez besteko tenperatura 13 eta 14 gradu artekoa eta prezipitazioak 600 eta 700mm bitartekoak dira. Eurite ugarienak udaberri eta udazkenean izaten dira. Urteroko egun euritsuak 80-100 inguru izaten dira, udalerriko gune menditsuenetan ugariagoak.

Jatorrizko landaredia arte eta klima mediterraneoko berezko landareek osatzen zuten, baina gizakiaren mendeetako eraginaren ondorioz, ia erabat desagertu da gaur egun.

#### Estazio meteorologikoa

Muruzabalen ez dago estazio meteorologikorik. Hala ere, Gares pareko udalerrian, estazio bat dagoen, itsasoaren mailatik 347 metrora, Nafarroako Gobernuak 1985ean jarritako estazio meteorologikoa dago.

|      Datu klimatikoak (Gares, 1981-2020)      |
| --- |
|  Hila  |  Urt  |  Ots  |  Mar  |  Api  |  Mai  |  Eka  |  Uzt  |  Abu  |  Ira  |  Urr  |  Aza  |  Abe  |  Urtekoa  |
|
| Erregistraturiko tenperatura maximoa (°C) | 18.5 | 24.0 | 26.5 | 29.0 | 36.5 | 40.0 | 41.5 | 43.0 | 38.0 | 32.0 | 27.0 | 21.0 | **43.0** |
|
| Batez besteko tenperatura maximoa (°C) | 9.7 | 11.6 | 15.4 | 17.0 | 21.8 | 26.6 | 29.6 | 29.6 | 25.3 | 19.6 | 13.3 | 9.9 | **19.1** |
|
| Batez besteko tenperatura (ºC) | 5.4 | 6.4 | 9.6 | 11.5 | 15.6 | 19.8 | 22.5 | 22.6 | 19.1 | 14.4 | 9.0 | 5.9 | **13.5** |
|
| Batez besteko tenperatura minimoa (°C) | 1.1 | 1.3 | 3.8 | 5.9 | 9.3 | 13.0 | 15.5 | 15.6 | 12.8 | 9.1 | 4.6 | 1.8 | **7.8** |
|
| Erregistraturiko tenperatura minimoa (°C) | -7.0 | -10.0 | -8.5 | -3.0 | -0.5 | 2.0 | 7.0 | 5.0 | 3.0 | -0.5 | -6.5 | -10.0 | **-10.0** |
|
|
| Batez besteko prezipitazioa (mm) | 44.2 | 38.7 | 51.6 | 59.5 | 53.1 | 45.6 | 27.0 | 26.3 | 38.6 | 60.3 | 55.4 | 57.2 | **547.5** |
|
| Prezipitazio maximoa 24 ordutan (mm) | 39.0 | 29.0 | 33.6 | 62.0 | 42.2 | 38.5 | 33.0 | 85.0 | 61.5 | 46.0 | 59.0 | 39.0 | **85.0** |
|
|
|
| Prezipitazio egunak (≥ 1 mm) | 11.6 | 10.3 | 8.8 | 11.2 | 11.1 | 7.2 | 5.4 | 4.9 | 7.8 | 10.5 | 11.5 | 12.8 | **113.0** |
|
|
| Elur egunak (≥ 1 mm) | 1.3 | 1.4 | 0.9 | 0.2 | 0.0 | 0.0 | 0.0 | 0.0 | 0.0 | 0.0 | 0.2 | 1.2 | **5.1** |
|
|
| *Iturria: Nafarroako klimatologia zerbitzua*  |

Historia
--------

Hasieran herrigune txiki bat izan zen, baina ez dago ia idatzirik. Nolanahi ere, XIII. mendearen hasieran bazen hileta-kapera, 1219az geroztik dokumentatutako kofradia baten erdigunea eta Izarbeibarko kontzejuetako epaimahaien eta maioralen biltoki tradizionala, XVI. mendeko testuetan agertzen den bezala. 1800. urtean jendez hustutzat jotzen da. Eliza jaun tenplarioek eraikitakoen prototipoa da. Erromaniko estilokoa eta oinplano oktogonalekoa, arkuekin ornatuta dagoen abside poligonal bat irteten da. Arkuteria oktogonal batez inguratuta dago.

Ondasun nabarmenak
------------------

* Eunateko Andre Mariaren eliza, XII. mendean eraikitako kristau eliza, erromaniko estiloan.

Oharrak
-------

1. ↑  /eunáte/ ahoskatua (laguntza)  
Azentua: zorrotza bigarren silaban

Erreferentziak
--------------

1. ↑  Euskaltzaindia: Euskal Onomastikaren Datutegia.
2. ↑   «Eunate - Lekuak - EODA» *www.euskaltzaindia.eus* (Noiz kontsultatua: 2021-08-30).
3. ↑  **Egilea**: IDOATE IRAGUI, Florencio

**Titulua**: Poblados y despoblados o desolados en Navarra (en 1534 y 1800)

**Data**: 1967

**Erreferentzia**: 108-109 (1967) 309-334
4. ↑   «Eunate - Pertsona-izenak - EODA» *www.euskaltzaindia.eus* (Noiz kontsultatua: 2021-03-25).
5. ↑   Meteo Navarra. «Estazioko datuak - Gares» *meteoeu.navarra.es* (Noiz kontsultatua: 2021-09-01).
6. ↑    *Garesko estazioko balio klimatologikoak.*  Nafarroako Gobernua (Noiz kontsultatua: 2020-08-24).

Ikus, gainera
-------------

* Izarbeibar
* Izarbeibar-Novenera
* Iruñeko merindadea
* Nafarroa Garaia

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q115941845

 |

* Wd Datuak: Q115941845